Zastava Južnoafričke Republike
Zastava Južnoafričke republike je usvojena 27. aprila 1994 kada je ova zemlja dobila demokratsku vladu. Izabrana je kao simbol demokratije. Zastava ima dvije horizontalne pruge crvene (gore) i plave (dole) boje razdvojene zelenom bojom u obliku slova Y. Y gradi i istostranični trougao čije su stranice označene žutom bojom. Inače središnji dio zelene je oivičen bijelom bojom. Iako boje zvanično ne nose simboličko značenje, ipak im se često pridaje sljedeća interpretacija: Y je simbol unije, plava neba i okeana koji okružuju zemlju, zelena farme i prirodu, žuta prirodne resurse, primarno zlato, crna predstavlja crnce u Južnoafričkoj republici ali i pripadnost Africi, a bijela bijelce koji žive u ovoj zemlji, i mir. Osim toga crvena, žuta i zelena su pan-afričke boje. Crna, žuta i zelena su bile prisutne i na prijašnjim zastavama ove zemlje, a crvena, plava i bijela su boje na zastavama Holandije i Ujedinjenog Kraljevstva, pa se ova zastava može tumačiti kao spoj tradicija Južnoafričke Republike sa tim zemljama.